سلمان رشدی

احمد **سلمان رشدی** ایک بھارتی برطانوی ناول نگار اور مضمون نگار ہے۔ اس کا چوتھا ناول، شیطانی آیات (The Satanic Verses) ایک بڑے تنازع کا مرکز تھا، جس نے کئی ممالک میں مسلمانوں کو احتجاج پر اکسایا۔ 14 فروری 1989ء کو آیت اللہ خمینی کی طرف سے جاری ایک فتوی میں سلمان رشدی موجب قتل قرار دیا گیا۔ جو آج تک جاری ہے۔‌

## پیدائش
سلمان رشدی ہندوستان کی برطانیہ سے آزادی سے دو ماہ قبل بمبئی میں 19 جون 1947ء کو پیدا ہوئے تھے۔
## تعلیم
14سال کی عمر میں انھیں حصول تعلیم کے لیے انگلینڈ کے رگبی اسکول میں بھیج دیا گیا تھا، بعد ازاں انھوں نے کیمبرج کے معروف کنگز کالج میں تاریخ کے مضمون میں آنرز کی ڈگری حاصل کی۔

## عملی زندگی
سلمان رشدی نے برطانوی شہریت حاصل کر لی اور انھوں نے اپنا مسلم عقیدہ تبدیل کر لیا۔ انھوں نے بطور ایک اداکار مختصر وقت کے لیے کام کیا۔ وہ کیمبرج فوٹ لائٹس میں کام کر چکے ہیں۔ پھر انھوں نے ناول لکھنے کے ساتھ ساتھ ایک ایڈورٹائزنگ کاپی رائٹر کے طور پر بھی کام کیا۔

وہ لندن 2003ء میں اپنے ناول مڈ نائٹ چلڈرن کی سٹیج کے لیے ماخوذ کردہ پرفارمنس میں بھی شامل رہے۔

پچھلی دو دہائیوں میں اس نے شالیمار دی کلاؤن، دی اینچینٹریس آف فلورنس، ٹو یئرز ایٹ منتھز اینڈ ٹوئنٹی ایٹ نائٹس، دی گولڈن ہاؤس اور کوئچوٹ نامی ناول شائع کیے ہیں۔

## توہین اسلام
ان کا چوتھا ناول 'شیطانی آیات (سیٹانک ورسز) جو سنہ 1988ء میں شائع ہوا ان کا سب سے متنازع ناول بن گیا،
اس کتاب کو دنیا بھر کے مسلمانوں نے مذہبی توہین آمیز قرار دیا۔
## اہل اسلام کا رد عمل
75 سالہ رشدی کو جان سے مارنے کی دھمکیاں دی گئیں اور وہ اس ناول کی اشاعت کے بعد روپوش ہونے پر مجبور ہو گئے اور برطانوی حکومت نے مصنف کو پولیس حفاظت میں رکھا تھا۔

ان کے چوتھی کتاب کی اشاعت اور برطانوی پولیس کی جانب سے حفاظت میں رکھے جانے کے بعد برطانیہ اور ایران نے سفارتی تعلقات منقطع کر لیے تھے لیکن مغربی دنیا کے مصنفین اور دانشوروں نے اس کتاب پر مسلمانوں کے رد عمل کو اظہار رائے کی آزادی کو لاحق خطرہ قرار دیا تھا۔

اس کتاب پر سب سے پہلے انڈیا نے پابندی لگائی تھی۔ پاکستان نے بھی مختلف دیگر مسلم ممالک اور جنوبی افریقہ کی طرح اس پر پابندی عائد کر دی۔

مصنف سلمان رشدی کی چوتھی کتاب کی اشاعت کے ایک سال بعد 1989ء میں ایران کے رہبر اعلیٰ آیت اللہ روح اللہ خمینی نے ناول نگار کے قتل کا فتویٰ یا سرکاری حکم نامہ جاری کیا تھا۔

جنوری 1989ء میں، بریڈ فورڈ میں مسلمانوں نے رسمی طور پر کتاب کی ایک کاپی جلا دی تھی اور نیوز ایجنٹ ادارے ڈبلیو ایچ ایسمتھ کو وہاں اس کتاب کو رکھنے سے منع کیا تھا۔ تاہم سلمان رشدی نے توہین مذہب کے الزامات کو مسترد کیا تھا۔

فروری 1989ء میں، برصغیر میں رشدی مخالف فسادات میں کئی افراد مارے گئے، تہران میں برطانوی سفارت خانے پر پتھراؤ کیا گیا اور مصنف کے سر پر 30 لاکھ ڈالر کا انعام رکھا گیا۔

دریں اثنا، برطانیہ میں، کچھ مسلم رہنماؤں نے اعتدال پسندی پر زور دیا، جبکہ دیگر نے ایران کے رہبر اعلیٰ آیت اللہ کی حمایت کی۔

امریکا، فرانس اور دیگر مغربی ممالک نے سلمان رشدی کو دی جانے والی موت کی دھمکی کی مذمت کی تھی۔

سلمان رشدی اس وقت تک پولیس کے پہرے میں اپنی بیوی کے ساتھ روپوش رہے، انھوں نے اپنی کتاب کے ذریعے مسلمانوں کو ہونے والی تکلیف پر گہرے افسوس کا اظہار بھی کیا تھا لیکن ایران کے رہبر اعلیٰ آیت اللہ خمینی نے مصنف کی موت کے لیے اپنے فتوی کو قائم رکھا۔

وائکنگ پینگوئن کے لندن کے دفاتر سے پبلشرز کو پکڑ لیا گیا اور نیویارک کے دفتر میں عملے کو جان سے مارنے کی دھمکیاں دی گئی تھیں۔

لیکن اس سب کے باوجود یہ کتاب بحر اوقیانوس کے دونوں کناروں پر واقع ممالک میں سب سے زیادہ فروخت ہونے والی کتاب بن گئی تھی۔

مسلم ممالک کے جانب سے اس کتاب کی اشاعت پر شدید رد عمل کے نتیجے میں ای ای سی ممالک نے اس کتاب کی حمایت کی اور ان مظاہروں کے خلاف تمام ممالک نے عارضی طور پر تہران سے اپنے سفیروں کو واپس بلا لیا۔

## قاتلانہ حملہ
12 اگست 2022ء کو نیویارک میں ان پر ہادی مطر نے قاتلانہ حملہ کیا، جس کے نتیجے میں وہ شدید زخمی ہو گئے، تاہم انھیں فوری طور پر بذریعہ ہیلی کاپٹر ہسپتال میں منتقل کر دیا گیا اور وہ بال بال بچ گئے۔‌

## تصانیف
* ان کی پہلی لکھی گئی کتاب گریمس نے اشاعت کے بعد بڑی کامیابی حاصل نہیں کی، لیکن کچھ ناقدین نے انھیں ایک اہم صلاحیت کے حامل مصنف قرار دیا تھا۔

* رشدی کو اپنی دوسری کتاب مڈ نائٹ چلڈرن لکھنے میں پانچ سال لگے، اس کتاب نے 1981ء کا بکر پرائز جیتا تھا۔ اس کتاب کو بڑے پیمانے پر سراہا گیا اور اس کی پانچ لاکھ کاپیاں فروخت ہوئیں تھیں۔

* جہاں ان کی کتاب مڈ نائٹ چلڈرن انڈیا کے بارے میں تھی، وہیں رشدی کا تیسرا ناول شیم - جو 1983 میں ریلیز ہوا۔ چار سال بعد، رشدی نے دی جیگوار سمائل نامی ناول لکھا، جو نکاراگوا میں ایک سفر نامہ تھا۔

* ان کا چوتھا ناول 'شیطانی آیات (سیٹانک ورسز) جو 1988ء میں شائع ہوا ان کا سب سے متنازع ناول بن گیا اور جس پر بین الاقوامی سطح پر ایسی ہنگامہ آرائی ہوئی تھی جس کی مثال نہیں ملتی۔

* رشدی کی بعض کی کتابوں میں بچوں کے لیے ایک ناول، ہارون اینڈ دی سی آف سٹوریز (1990)،

* مضامین کی ایک کتاب، امیجنری ہوم لینڈز (1991)،

* ناول ایسٹ، ویسٹ (1994)،
* دی مورز لاسٹ سائی (1995)،
* دی گراؤنڈ بنیتھ ہر فیٹ (1999)،
* فیوری (2001)
* انھوں نے 2012ء میں اپنی متنازع کتاب 'شیطانی آیات' (دی سٹانک ورسرز) کے بعد پیدا ہونے والے تنازعات کے متعلق ایک یادداشت بھی لکھی۔

## ذاتی زندگی
سلمان رشدی نے چار بار شادی کی اور ان کے دو بچے ہیں۔ وہ اب امریکا میں رہتے ہیں۔‌

## اعزازات
* برطانوی مصنف و ناول نگار کی کئی کتابیں بے حد کامیاب رہی ہیں، ان کے دوسرے ناول مڈ نائٹ چلڈرن نے 1981ء میں بکر پرائز جیتا تھا۔

* ادب کے شعبے میں ان کی خدمات کے لیے 2007 میں انھیں نائٹ کا خطاب دیا گیا۔

* کمپینین آف آنر (2022)
* فیلو آف امریکن اکیڈمی آف آرٹ اینڈ سائنسز (2022)
* سینٹ لوئیس ادبی انعام (2009)
* کوسٹا بک اعزازات (برائے:The Moor's Last Sigh) (1995)
* کوسٹا بک اعزازات (برائے:شیطانی آیات) (1988)
* فیلو آف دی رائل سوسائٹی آف لٹریچر

## حوالہ جات

## بیرونی ربط
* نائٹ ہڈ۔ اردو میں

زمرہ:1947ء کی پیدائشیں
زمرہ:بیسویں صدی کے بھارتی مضمون نگار
زمرہ:آزادئ اظہار کے فعالیت پسند
زمرہ:اسلام کے نقاد
زمرہ:اکیسویں صدی کے امریکی ناول نگار
زمرہ:اکیسویں صدی کے انگریز ناول نگار
زمرہ:اکیسویں صدی کے برطانوی ناول نگار
زمرہ:اکیسویں صدی کے بھارتی مرد اداکار
زمرہ:اکیسویں صدی کے بھارتی ناول نگار
زمرہ:اکیسویں صدی کے بھارتی ڈراما نگار اور ڈراما نویس
زمرہ:اکیسویں صدی کے ملحدین
زمرہ:انگریز انسان دوست
زمرہ:انگریز حامی حقوق نسواں
زمرہ:انگریز ملحدین
زمرہ:انگریز یاداشت نگار
زمرہ:برطانوی انسان دوست
زمرہ:برطانوی حامی حقوق نسواں
زمرہ:برطانوی سابقہ مسلم شخصیات
زمرہ:برطانوی ملحدین
زمرہ:برطانوی ناول نگار
زمرہ:برطانوی یاداشت نگار
زمرہ:بقید حیات شخصیات
زمرہ:بیسویں صدی کے انگریز ناول نگار
زمرہ:بیسویں صدی کے برطانوی ناول نگار
زمرہ:بیسویں صدی کے ملحدین
زمرہ:بیسویں صدی کے ہندوستانی ناول نگار
زمرہ:بھارتی سابقہ مسلم شخصیات
زمرہ:بھارتی ملحدین
زمرہ:بھارتی ٹیلی ویژن مصنفین
زمرہ:پاکستان میں بھارتی تارکین وطن
زمرہ:رگبی اسکول سے تعلیم پانے والی شخصیات
زمرہ:ریاستہائے متحدہ میں اسلام مخالفت
زمرہ:ریاستہائے متحدہ میں برطانوی تارکین وطن
زمرہ:فتاویٰ
زمرہ:فیلو رائل سوسائٹی ادب
زمرہ:کشمیری شخصیات
زمرہ:کنگز کالج، کیمبرج کے فضلا
زمرہ:کیتھڈرل اینڈ جان کینون اسکول کے فضلا
زمرہ:مابعد جدید مصنفین
زمرہ:مذاہب کے نقاد
زمرہ:ممبئی کی شخصیات
زمرہ:ممبئی کے فلم پروڈیوسر
زمرہ:ممبئی کے مرد اداکار
زمرہ:ممبئی کے مصنفین
زمرہ:ممبئی کے منظر نویس
زمرہ:مملکت متحدہ میں اسلام مخالفت
زمرہ:مہاراشٹر کے ناول نگار
زمرہ:نائٹس بیچلر
زمرہ:نسائیت پسند مرد
زمرہ:ایران برطانیہ تعلقات
زمرہ:بھارتی نژاد برطانوی شخصیات
زمرہ:بھارتی نژاد انگریز شخصیات
زمرہ:اسلام کے برطانوی نقاد
زمرہ:مملکت متحدہ کے وطن گیر شہری
زمرہ:اسلامیت کے نقاد
زمرہ:اسلام کے امریکی نقاد
زمرہ:بھارتی مسلم شخصیات
زمرہ:کشمیری مسلم
زمرہ:بھارتی شخصیات
زمرہ:بھارتی نژاد امریکی شخصیات
زمرہ:مملکت متحدہ کو بھارتی تارکین وطن
زمرہ:ویکی ڈیٹا سے مختلف مختصر وضاحت
زمرہ:سابقہ مسلم جو لاادری یا ملحد ہو گئے
زمرہ:اقدام قتل کوششیں
زمرہ:برٹش بک ایوارڈ فاتحین
زمرہ:امریکی مابعد جدید مصنفین